Exqrch/javanese-Komodo-pixelgpt huggingface dataset:
Sadurungé spèsiès iki uga diarani simpansé pigmi, simpansé cèbol utawa simpansé grapyak
Bonobo olèhé urip lan nyebar ana sakiduling Kali Kongo.
Transoksani Transoksani utawa Mā warāʼ al-Nahr (Arab: ‎‎, ], tegesé 'sing ana ing sabrang kali [Oxus]') utawa Farārūd (Pèrsi: ‎‎, ], tegesé 'sabrang kali [Amudarya]') iku aran kuna kanggo sawijining laladan ing Asiah Tengah sing saiki dadi nagara Uzbèkistan, Tajikistan, Kyrgyzstan iring kidul, lan Kazakhstan iring kidul-kulon
Laladan iki ana ing antarané Kali Amu Darya ( "Ốxos") lan Kali Syr Darya
Wong Rum ngarani wewengkon iki Transoxania (tegesé 'tanah ing sabrang Oxus'), déné wong Arab ngarani wewengkon iki Mawarannahr (tegesé 'tanah ing sabrang kali'), lan wong Iran ngarani iki Turan, istilah sing uga dienggo ing carita Shahnameh
Laladan iki minangka salah siji wewengkon sing kabawah ing satrap (lurah) Darah Achaiménēs ing Pèrsi
Ing jaman samana, wewengkoné karan Sogdiana
Para juru ngèlmu bumi saka Arab ing jaman kuna ngarani wewengkon iki "Bilād al-Turk" utawa "Turkéstan"
Leloroné mangku teges 'tanah-tanah para Turk'.
Sanandaj Sanandaj (Kurdhi: ‎ "Sine"; Pèrsi: ‎‎) ya iku kutha krajané Provinsi Kurdhistan lan kutha sana budayané wong Kurdhi ing Iran
Kanthi gunggung cacah jiwa 414.069 wong, Sanandaj mujudaké kutha paling gedhé ing Iran ing urutan ka-23 lan kuthané wong Kurdhi sing gedhé dhéwé nomer loro
Kutha Sanandaj iki nembé diyasa udakara 200 taun kapungkur, sanajan mangkono, kutha kuwi uwis kasil tuwuh dadi punjering kabudayan Kurdhi
Padunungé Sanandaj akèh-akèhé wong Kurdhi
Kutha iki uga duwé minoritas wong Arménia sing alon-alon pindhah saka kutha iki
Nganti Révolusi Iran ing taun 1979, kutha kasebut nduwéni bebrayan cilik sing dumadi saka wong Yahudi sing nuturaké basa Aram lan cacahé udakara 4.000 wong
Kutha iki nduwé akèh bebrayan wong Suryani sing nyaturaké dhialèk Aram sing mirunggan, sing dikenal minangka Senaya
Ékonominé kutha Sanandaj iku gumantung marang prodhuksi babut, kulit kéwan sing wis digarap, beras sing wus digiling, gula sing disaring, pandhé kayu, tenun kapas, piranti wesi lan piranti mangan
Dhialèk Ardalani saka basa Kurdhi dituturaké ing Sanandaj lan ing wewengkon sakupengé
Dhialèk Ardani iku dhialèk sing mirunggan ing provinsi Kurdhistan lan dituturaké ing Sanandaj lan kutha-kutha liyané ing provinsi Kurdhistan
Dhialèk liyané saka basa Kurdhi Sorani ya iku Mokriani sing dicaturaké ing wewengkon Mokrian, ing kutha Piranshahr lan Mahabad, prenahé ing provinsi Azerbaijan Kulon
Ing 27 Fèbruari 2017, salah sawijining griya sakit pawiyatan paling gedhé ing pérangan kulon Iran duwèké nagara dikepyakaké ing Sanandaj, déning Mantri Kasarasan, Hassan Qazizadeh Hashemi
Nalika anané Révolusi Iran, kutha iki dikuwasani déning Komalah sawatara wektu
Wong kondhang saka Sanandaj
Kelompok musik tradhisional Kurdhi sing kondhang saka Sanandaj ya iku The Kamkars, uga ana sawenèh penyanyi misuwur saka wewengkon iki kaya ta, Sayed Ali Asghar Kurdistani, Abbas Kamandi, Nasser Razazi lan Mazhar Khaleqi, saka Sanandaj
Ahli ékonomi uga pangripta saka Swèdhen, asli saka Kurdhi-Iran, Tino Sanandaji lair ing Sanandaj
Kutha iki uga mujudaké papan lairé rapper kondhang asli Kurdhi-Jerman Azad.
Satrap Satrap iku lurahing wewengkon ing Kamaharajan Mādai, Kamaharajan Achaiménēs, lan sawenèh kamaharajan turuné, kaya ta Kamaharajan Ērānshahr saha kamaharajan-kamaharajan Yunani
Tembung satrap uga sok kanggo ing saloka ing sastra Pèrsi anyar sing werdiné lurahing utawa panguluning nagara sing kadayan hégemoni nagara-nagara adikuwasa lan tumindak kaya déné wakilé nagara-nagara adikuwasa mau
Tembung "satrap" iku turun lumantar tembung Latin "satrapes" saka tembung Yunani "satrápēs" (σατράπης)
Asliné tembung iki dijupuk saka tembung Iran Kuna "*xšaθra-pā/ă-"
Ing basa Pèrsi Kuna, ya iku basané asli wong-wong Achaiménēs, kacathet tembung "xšaçapāvan" (𐎧𐏁𐏂𐎱𐎠𐎺𐎠, mawa werdi literal "baureksaning wewengkon")
Ing basa Mādai, tembungé kasil dirékonstruksi dadi "*xšaθrapāwan-"
Tembung iki kognat karo tembung Sangsekerta "kshatrapam" (क्षत्रपम्) utawa "kshtrapa" (saka tembung "xšaça" ("buwana" utawa "wewengkon") lan "pāvan" ("baureksa")), sing dadi asalé tembung "kshatriya"
Ing basa Parthia (basa sing kanggo ing Kamaharajan Parthia) kacathet tembung šahrab lan basa Pèrsi Tengahan (basa sing kanggo ing Kamaharajan Ērānshahr) kacathet tembung "šasab"
Ing basa Pèrsi anyar, turuning tembung "xšaθrapāvan" iku "shahrbān" (), nanging anasir-anasiré wis ngalami owah-owahan sémantik, mula tembungé saiki ateges "sing jaga kutha" ("shahr" [] tegesé "kutha" + "bān" [] tegesé "sing jaga").
Ulaanbaatar Ulaanbaatar, biyèné jejuluk Ulan Bator Mongol: Улаанбаатар, ], "Ulayanbayatur", kanthi barès "Wira abang"), iku kutha krajan Mongolia lan kutha gedhé dhéwé
Kutha iki ora klebu ing provinsi (aimag) ngendi waé ing negara iki
Mèh setengah saka gunggung padunung negara Mongolia, manggon ing kutha iki
Cacah padunungé ing taun 2014 luwih saka 1,3 yuta
Kutha iki kapernah ing tengah lor Mongolia
Kutha iki manggon udakara 1.300 mèter sadhuwuré sagara lan pernahé ing èrèngé Kali Tuul
Kutha iki dadi punjering budaya Mongolia, indhustri, lan ékonomi
Dalan punjering Mongolia nyambung marang Rél Trans-Siberia ing Ruslan lan sistem rél ing Cina
Kutha iki diyasa nalika 1639 minangka dadi punjering papan pindhahan Buddha monastik
Papan iki dadi tempuraning antarané Kali Tuul lan Kali Selbe
Sadurungé iku, ibukuthané diganti kaping wolu likur, lan saben ibukutha kang dipilih kanthi upacara kang resmi
Ing abad rong puluh, Ulaanbaatar ngrembaka dadi punjering indhustri kang tansaya gedhé
Miturut sujarah, akèh jeneng kang mrebawani tembung Ulaanbaatar
Sadurungé 1911, jeneng resmi kutha iki ya iku Ikh Khüree (MongolianMongol: Их Хүрээ, "Pamukimam kang Gedhe") utawa Daa Khüree (Даа Хүрээ, "dà", "gedhe"), utawa mung Khüree
Ing basa Cina, "Dà kùlún" (大庫倫), lan karan ing basa kulonan minangka "Kulun" utawa "Kuren." Nalika kamardikan ing taun 1911, kanthi pamaréntahan kang sekuler lan karajan Bogd Khan (saiki), kutha iki jenengé diganti dadi "Niĭslel Khüree" (Нийслэл Хүрээ, "Kutha krajan Pakuwon")
Kutha iki jejuluk Bogdiin Khuree (Богдын Хүрээ, "Bogdiĭn Khüree", "Biara Khan kang Gedhe lan Suci") ing sawijing lagu rakyat "Praise of Bogdiin Khuree"
Ing basa kulonan, nalika iku, kutha iki asring jejuluk minangka Urga (saka mongoliaMongol: Өргөө, "Örgöö", "Pura")
Nalika kutha iki dadi ibukutha anyar Republik Rakyat Mongolia ing taun 1924, jeneng kutha iki diganti dadi Ulaanbaatar (Улаанбаатар, "Ulaanbaatar", Mongolia klasik "Ulaganbagatur", kanthi barès jejuluk "Wira Abang")
Ing acara Rakyat Agung Khuraldaan Mongolia kang kasiji ing taun 1924, meh kabèh utusan nywarakaké kekarepané kanggo ganti jeneng ibukutha dadi "Baatar Khot" ("Kutha Wira")
Nanging, ing ngisoré panindhesé aktivis Soviet saka Komunis International, Turar Ryskulov, kutha iki jenengé "Ulaanbaatar Khot" ("Kuthané Wira Abang")
Ing Eropah lan Amérika Lor, Ulaanbaatar lumrahé dijuluki Urga utawa Khure nganti taun 1924
Lan sawisé tahun 1924 jejuluk Ulan Bator (éjaan asalé saka "Улан-Батор", "Ulan-Bator")
Éjaan Ruslan ("Улан-Батор") iku fontetik Ruslan kang padha karo jeneng Mongolia, miturut ékakapti éjaan Ruslan
Bentuk iki ditetepaké rong puluh taun sadurungé jeneng Mongolia ana éjaan saka tulisan sirilik lan pertalan 'Ulaanbaatar' (1941-1950)
Polusi udara iku dadi prakara kang wigati ing Ulaanbaatar, mligi ing mangsa salju
Kadar saka jinis-jinis partikulat tartamtu (PM10) kerep ngluwihi saka wates kang dianjurké déning WHO
Ing kutha iki, kadaré partikulat ngluwihi saka kadar partikulat kutha-kutha indhustri kang kapernah ing Cina Lor
Ing sasi-sasi mangsa salju, keluk bisa ganggu pandeleng lan malah bisa marai gangguan lalu lintas udara ing papan anggegana.
Sumber polusi kang gedhé dhéwé ya iku saka kompor kang dinggo manasaké lan masak ing pamukiman ger, uga polusi disebabaké pambangkit daya listrik kang bahan bakaré batu bara
Perkara iki saya nemen, nalika Ulaanbaatar kapernah ing éréngan antarané pagunungan kang dhuwur
Saka kaanan iku, njalari kutha iki ora kena angin mangsa salju lan sirkulasi udara dadi kaganggu
Padunung Ulaanbaatar sadhar banget babagan prakara polusi ing kutha (nalika sasi-sasi mangsa salju, tataran polusi, lan kaanan kadar udara kang diprayogakaké déning WHO kang dilapurké ing tivi, kang memper karo lapuran pangira hawa) lan cara kanggo mbenakaké kaanan iki, kang wis dirembug tetaunan, nanging, durung ana dalan kang gampang kanggo ngrampungi prakara iki
Ulaanbaatar iku anggota saka Jaringan saka kutha-kutha baku ing Asiah 21
Ulaanbaatar iku kembar karo: Adohé kutha iki marang kutha-kutha ing negara liya
Ulaanbaatar cedhak marang kutha-kutha kaya ta Seoul (1.995 kilométer saka Ulaanbaatar), Hong Kong (2.900 kilomèter saka Ulaanbaatar), Tokyo (3.010 saka Ulaanbaatar) lan Moskwa (4.650 kilométer saka Ulaanbaatar)
Ing watesan antara Zamyn Uud-Erenhot lan Altanbulag-Kyakhta iku siji-sijiné panggon kanggo gegayutan Mongolia marang negara sakiwa-tengené
Lan papan labuh liya lumrahé luwih cilik
Ing jaman saiki, Ulaanbaatar dadi papan kang baku, lan namung siji-sijiné papan kanggo gegayutan antara Mongolia lan negara sakiwa-tengené
Kutha punjering donya kang cedhak dhéwé marang Ulaanbaatar ya iku Beijing
Menawa arep lunga saka Ulaanbaatar menyang Beijing, lan sawaliké, bisa lumantar anggegana, rél, lan dalan-dalan kang padha gegayutan
Ing novel "Alas, Babylon" kang dianggit déning Pat Frank, kutha iki dadi papan pindgahé pangarsa Soviet
Ing novel iki wis ana setasiyun gelombang-medium kanggo komunikasi.
Bailey ya iku ahli antropologi saka Liverpool, Karajan Manunggal kalairan 24 Fèbruari 1924
Sing ing Manchester, Bailey olèh gelar Ph.D
Panalitèn lapangan utawa "field work" antropologiné ing wewengkon Orissa, Indhi (1952-1959) lan Cuneo Itali (1968)
Bailey akèh pisumbangané ing antropologi pulitik, kajian Asia Kidul-wétan, lan owah-owahan sosial
Dhèwèké uga akèh nerbitaké 50-an buku lan 39 artikel bab Ètnografi lan Antropologi.
Georges Balandier Georges Balandier ya iku ahli antropologi saka Prancis kalairan 21 Désémber 1920
Balandier naté kuliah ing École Pratique des Hautes Études, Faculté des Letters et Institut d’Ethnologie de Paris, lan Docteur ès Letters, Sorbonne, ing taun 1954
Balandier uga naté ngalakoni panalitèn lapangan ing Sénégal, Guinéa, Républik Dhémokratik Kongo, lan gabon awit taun 1946 nganti 1952
Karya-karya tulisané kang utama antarané ya iku Ambiguous Africa: "Cultures in Collision (Afrique ambiguë)", (1957), T"he Sociology of Black Africa: Social Dynamics in Central Africa (Sociologie actuelle de l’Afrique Noire: dynamique des changements sociaux en Afrique Centrale" (1970), "Le dêtour: pouvoir et modernitê" (1985), lan "Le Grand Système" (2001)
Balandier miwiti kariré minangka panliti, guru, lan panyerat
Balandier uga nggawé kritisasi lan pisumbangan kang akèh ing kajian Afrika, sujarah, pulitik, antropologi kutha, antropologi kolonialisme, lan kajian owah-owahan sosial
Pungkasé, dhèwèké uga karenan ing antropologi modernitas lan post-modhèren.
Asen Balikci Asen Balikci ya iku ahli antropologi saka Istanbul, Turki kalairan taun 1929
Pandhidhikané Balikci ya iku saka Université de Genève taun 1952 lan Columbia University taun 1962
Balikci olèh gelar Ph.D
Balikci uga ngayahi panalitèn lapangan ing wewengkon Yukon (1961), Afghanistan (1973-1976), Sibèri (1989-1891), lan Pomak, Bulgari (1994-1995)
Tulisan-tulisan Balikci kang wis diterbitké antarané "The Netsilik Eskimo" (1970) lan "The Sons of Hadji Omar" (1983)
Ing akèh panlitian lapangané, dhèwèké sering gawé filem ètnografi, kaya ta bab ékologi manungsa ing Artik, Kanada, Siberia, Afghanistan
Bab kasebat uga ngenani hubungan inter ètnik lan budaya kamiskinan ing pasca-sosialis Bulgaria
Balikci uga karenan ing bab globalisasi lan simbolis géografis ing kauripan lokal ing Turki
Amarga cara nliti mawa filem ètnografi mau, Balikci dadi prodhuser filem-filem ètnografi lan pendhidhik.
Tès Slump Beton Tès slump beton ngukur cuwèr kenthelé campuran beton sing arep kanggo ngecor
Tès iku kerep dikanggokaké amarga piranti lan carané climen
Kanggo gunggung cor sing akèh, tès slump bisa kanggo meruhi ajeg orané kenthelé beton Prosedur
Tès iki katindakaké kanthi nganggo kerucut wesi kang karan kerucut slump utawa kerucut Abrams, kang bolong ing ndhuwur lan ngisor lan ana cekelan ing kiwa tengené, uga ana cekelan wesi ing njaba sisih ngisor kiwa tengen kanggo pidakan sikil nalika ngetès
Bolongan ndhuwur nduwe garis tengah njero (dhiamèter) 10 cm, bolongan ngisor garis tengahé 20 cm, dhuwuré 30 cm
Conthong disèlèhaké ing papan kang rata, atos lan ora nyerep banyu
Kanthi ngidak pidakan, conthong diiseni udhegan beton kang arep kanggo ngecor, ngiseni ora langsung kebak ning kudu ing 3 lapisan
Saben lapisan (kira kira 10 cm) dijojoh ping 25 nganggo jojoh wesi dhiameter 16 mm kang dawane 60 cm
Nalika rampung njojoh lapisan keri dhewe udhegan beton ing ndhuwur pol ndhuwur diratakake
Alon alon conthong diangkat munggah
Kang diarani angka slump ya iku ukuran mudhune udhegan beton sakwise conthong copot amarga diangkat munggah
Utawa let / jarak vertikal antarané ndhuwure conthong wesi tekan ndhuwure udhegan beton sakwise conthong diangkat..
Michael Parker Banton Michael Parker Banton ya iku ahli antropologi saka Karajan Manunggal kalairan 8 Sèptèmber 1926
Banton naté kuliah sarjana lan pasca-sarjana ing London School of Economic (1950-1954)
Uga naté ing Universitas Edinburgh taun 1964
Dhèwèké ngayahi panalitèn lapangan ing London (1950-1952) lan Siérra Léoné (1952-1953)
Kabèh panalitèné ngenani bab pakarya imigran
Banton miwiti karir akademiké ing èlmu ékonomi
Sabanjuré Perang Dunya kaping loro, dhèwèké miwiti sinau bab sosiologi lan antropologi déning Edward Shils lan nerusaké sinau ètnologi karo Edmund Leach
Sanajan Banton akèh nliti bab wong migran, nanging dhèwèké kawentar minangka antropolog kang ngetog ing analisa rasial lan ètnis plural.
Marius Barbeau Marius Barbeau ya iku ahli Antropologi saka quebec, Kanadha
Barbeau olèh pandhidhikan antropologi saka Universitas Oxford (Diploma Antropologi) taun 1910
Sabanjuré Barbeau olèh bèasiswa ana ing Universitas Oxford kanggo nerusaké tingkat pandhidhikané
Karenan panalitèn Barbeau kang kapisan iku ing wong Huron kang dumunung ing Kanada Wétan
Panalitèn lapangan antropologi wis tau diayahi ing Ontario kidul lan Oklahoma (1911-1912), Kanada, Timshian, Skeena, Stoney, Kootenay, Nass, Alaska, lan Iroquois
Barbeau bareng karo rong kancané ya ku Edward Sapir lan Diamond Jenness dadi pelopor ngrembakané èlmu antropologi ing Kanada lan dadi antropolog kang profèsional
Dhèwèké dadi dhosén ing Laval University ing kutha Quebec awit taun 1942 nganti 1954
Barbeau akéh nliti folklor ing Quebec lan Ètnologi Kolombia Inggris
Lapuran panalitèn ètnografiné akèh ngenani bab folklor kaya ta tembang-tembang, tradhisi lisan, sujarah lisan, mitos tradhisional, tatahan, lan totem
Barbeau dadi tokoh antropolog Kanada amarga dhèwèké duwé pangaribawa panemu kuwat ing tradhisi antropologi Kanada.
Nigel Barley Nigel Barley ya iku ahli antropologi saka Kingston, Karajan Manunggal
kalairan 25 Juli 1947
Dhèwèké njupuk jurusan basa
Ing taun 1973, Barley éntuk èlmu antropologi saka University of Oxford lan olèh gelar D.Phil
Panalitèn lapangané wis tau diayahi ing Kamerun Lor, Indonésia wetan (1986-1988), Bali (1999), Ghana (2000), lan Sarawak, Malaysia (2001)
Barley kawentar ing gaya panulisané kang rada mirip kaya novèl
Nanging tulisané Barley iku informatif, rinci, lan nglelipur kaya ta ing "The Innocent Anthropologist"
Pisumbangané Barley ing pangembangan antropologi iku sumebaré dhisiplin antropologi lan tulisané disenengi karo wong akèh
Barley dikurmati lan dipadhakaké karo Margaret Mead.
Township Township iku sawijining tembung saka basa Inggris, sing ditrapaké kanggo ngrujuk sawatara jinising padunungan ing sawatara nagara
Senadyan "township" iku kerepé digayutaké marang tlatah pakuthan, akèh pangajaban marang panrapan iki
Ing Australia, Kanada, Skotlandia lan Amérikah Sarékat, istilah iki kerep ngrujuk marang padunungan cilik utawa ing ngendi para padunungé sumebar lan ora padhet kaya ing tlatah pakuthan
"Deleng uga Township (Afrika Kidul)" Afrika Kidul
Ing Afrika Kidul, nalika jaman apartheid, tembung "township" (utawa "location"), iku ing basa padinan tegesé proyèk padunungan kanggo Wong Non Putih (Wong Ireng, Wong Mawarna, lan Wong India)
sing manggon cedhak utawa sajroning komunitasé Wong Putih
Nanging tembung "township" uga ndarbèni teges presis ing ranah kukum lan ditrapaké ing status kadarbènan lemah, ora mung ing laladan Wong Non Putih
Ing Zimbabwe, tembung "township" iku dienggo nerangaké bagéan-bagéan kutha sing diségregasi
Ing jaman koloni ing Rhodesia, tembung iki dienggo kanggo ngarani kawasan padunungan warga kulit ireng sajroning wilayah kutha, lan nganti sepréné isih dienggo
Panrapan kaya mengkéné mèmper karo ing Afrika Kidul
Ing Zimbabwe jaman saiki, tembung iki uga kanggo ngarani laladan padunungan cedhak tlatah pangembangan padésan.
Gorila Gorila iku siji kethèk kang urip ing lemah lan hèrbivor kang urip ing alas ing Afrika Tengah
Gènus Gorila iku kabagi ing rong spèsiès: gorila wétan lan gorila kulon
Loro-loroné iku kaancem cures, lan ana papat utawa lima subspèsiès
Gorila iku primata kang gedhé dhéwé kang isih ana
DNA gorila iku mèmper DNAné manungsa, kamèmperané antara 95-99%, iku magepokan apa kang diitung, lan gorila iku saduluré manungsa kang raket dhéwé sawisé simpansé lan bonobo
Habitat alami gorila iku alas tropis lan subtropis ing Afrika lan saiki akèh kaancem wong kang mbeburu gorila kanggo dipangan dagingé.
Silêmanî Sulaymaniyah (Kurdhi: , "Silêmanî"; Arab: ‎‎, "as-Sulaymāniyyah"), uga karan Slemani, iku sawijining kutha ing Kurdhistan Irak
Sulaymaniyah dikupengi déning Pagunungan Azmer, Pagunungan Goyija, lan Pagunungan Qaiwan ing iring lor-wétan, Pagunungan Baranan ing iring kidul, lan Punthuk Tasluja ing iring kulon
Ing mangsa panas, kutha iki iklimé garing tur nemen panasé
Ing mangsa salju, iklimé adhem tur teles
Sulaymaniyah minangka kutha krajané prinsipalitas Baban Kurdhi kawit taun 1784 nganti 1850
Kutha Sulaymaniyah sing modhèren diyasa tanggal 14 Novèmber 1784 déning pangéran Turki-Osmani nama Ibrahim Pasha Baban
Kutha iku dijenengi padha kaya jeneng bapaké Ibrahim Pasha Baban, ya iku Sulaiman Pasha
Kawit diyasa, Sulaymaniyah kaloka minangka punjering para juru gurit, juru anggit, ahli sajarah, ahli pulitik, winasis, lan juru nyanyi
Wong-wong sing kondhang saka Sulaymaniyah kaya ta Nalî, Mahwi, lan Piramerd
Ing taun 1820, 26 taun sawisé kutha iki diyasa, ana wong saka Inggris nama Rech nekani kutha iki lan matara yèn cacah wargané kutha iki luwih saka sepuluh éwu
Saka cacah mau, cacah kulawarga ana 2.144 sing kapantha dadi 2.000 wong Islam, 130 wong Yahudi, lan 14 wong Kristen
Dhokumèn pamaréntah Osmani saka taun 1907 matara yèn ana udakara 8.702 wong Islam lan 360 wong non-Islam sing ndunungi kutha iki ing taun samana
Kalawarta "Peshkawtin" sing sumebar ing Sulaymaniyah ing taun 1920 matara yèn warga Sulaymaniyah ana udakara sepuluh èwu
Ing wulan Sèptèmber 2016, Candhi Geni Zoroaster sing pisanan ing Kurdhistan diyasa ing Sulaymaniyah
Miturut dhokumèn saka pamaréntah Irak, ing taun 1947 cacahé warga sing ndunungi wewengkon iki wis nyandhak wong 23.475; ing taun 1998 nyandhak wong 548.747, lan taun 2009 nyandhak wong 2.000.000
Pawiyatan umum saka sekolah dhasar tekan wisudha universitas iku gratis ing Sulaymaniyah
Universitas Sulaymaniyah dibuka ing taun 1968 lan pamulangé nganggo basa Kurdhi, Arab, lan Inggris
Universitas iku duwé fakultas babagan tèhnik, tetanèn, kagunan, kawruh alam, lan kadhokteran
Universitas mau minangka sing tuwa dhéwé ing Kurdhistan Kidul
Ing Universitas Sulaymaniyah diyasa ing taun 1991, lan pamulangé nganggo basa Kurdhi, Inggris, lan Arab
Universitas anyar kapindho ya iku Universitas Politèhnik Sulaimani sing diyasa ing taun 2012, lan pamulangé uga nganggo basa Kurdhi, Inggris, lan Arab
Ana luwih saka 60.000 wong sing plesir nekani kutha iki ing taun 2009
Ing taun 2010, Sulaymaniyah narik kawigatèné wong Iran sing plesiran cacah 15.000 punjul
Karaméan Newroz ing taun 2010 narik kawigatèné akèh wong Iran sing padha plesir menyang wewengkon iki saperlu ngraméni karaméan mau.
Sentot Prawiradirja Sentot Prawiradirja, uga kasuwur mawa jejuluk Ali Basah (1808-1855), iku salah siji sénapatiné Pangéran Dipanegara nalika perang 1825-1830
Jeneng dawané ya iku Sentot Abdul Mustapa Prawiradirja, putrané Radèn Rangga Prawiradirja III, bupati wedana ing Madiun saka garwa ampéyan
Miturut urutan trah, Sentot kapétung buyut Sultan Hamengkubuwana I
Sajeroning Perang Jawa, Sentot kalebu sénapati kang paling pilih tandhing
Dhèwèké mèlu ing palagan saka wiwitan perang, nalika umur 17 taun
Sabanjuré Sentot kalebu salah siji kumendhan prajurit kang olèh jejuluk "Ali Basah" (saka istilah ing Kasultanan Osmani "Ali Pasha")
Ing pungkasan, Sentot teluk marang Walanda ing wulan Oktober 1829 sawisé gelem diajak rerundhingan ing Ngayogyakarta, banjur kabuwang menyang Bengkulu nganti tekan patiné.
Daging alas Daging alas utawa daging grumbul (Inggris "bushmeat") iku daging kéwan non-domèstikasi kaya ta mamalia, rèptil, amfibi lan manuk kasil beburon utawa pambedhagan ing alas tropis kanggo pangan
Èksploatasi komèrsial lan dagang kéwan alas iku dianggep ancaman kanggo biodivèrsitas
Daging alas iku uga mènèhi dalan kanggo sawatara lelara sérius sing bisa sumebar ing manungsa saka kéwan
Daging alas iku dienggo urip ing laladan apenet, kamangka ing kutha daging alas iku dianggep panganan énak
Pangaribawa ing spèsiès kéwan
Konsumsi daging alas iku ngancem werna-werna spèsiès, kalebu spèsiès sing kaancem bebaya lan kacuresan
Contoné, akèh spèsiès diburu ing Libéria minangka daging alas
Spèsiès sing diburu ing Libéria kalebu gajah, jaran nil cébol, simpansé, duikers, lan kethèk liyané
Juru kunci alas ing Libéria celathu menawa para buru daging alas bakal matèni kabèh kéwan alas sing ditemoni
Urfa Urfa, uga ajejuluk Şanlıurfa (]; Arab: ‎‎ "ar-Ruhā"; Kurdhi: Riha‎), lan ing jaman kuna dikenal mawa jeneng Edessa, ya iku sawijining kutha kanthi padunung cacag 561.465 wong ing Turki Kidul-Wétan, lan minangka kutha krajané Provinsi Şanlıurfa
Akèh-akèhé padunung ing kutha iki wong Arab, wong Kurdhi, lan wong Turki
Urfa dumunung ana ing sawijining bacira ("plain") udakara wolung kilomèter sawétané Kali Euphrates
Iklim ing Urfa panas banget, apa manèh nalika mangsa panas, iklimé uga garing lan ing mangsa salju iklimé adhem lan rada teles
Sajarahé Urfa kacathet saka abad ka-4 SM, nanging titimangsané udakara 9000 SM, amarga akèh bukti-bukti sajarah ing sana ana sakupengé Duru, Harran lan Nevali Cori
Ing papan sajeroning kutha iki, ana sana néolitik cacah telu ya iku: Göbekli Tepe, Gürcütepe lan kuthané iku, papan patemoné reca "Urfa" sing digawé saka watu gamping lan saukuran manungsa
Reca iki ditemokaké nalika ékskavasi Balıklıgöl
Kutha iki salah sawijining kutha sing prenahé ana ing udhik kali Euphrates-Tigris, papan sing lendha lan papan mula bukané anané kagiyatan tetanèn
Miturut sajarah Islam lan Yahudi, Urfa iku Ur Kasdim, ya iku tanah wutah getihé Abraham
Panganggep iki dibantah déning Leonard Woolley, juru èkskavasiné kutha Sumeria ing Ur ing taun 1927, déné para sujana isih ndhebataké bab iki
Urfa uga salah sawijining kutha sing nduwé tradhisi sing gegayutan marang Job (Ayub)
Kanggoné wong Arménia, Urfa dianggep minangka wewengkon kang suci amarga ana panganggep yèn aksara Arménia diréka ing kono
Ing sadawané sajarah, Urfa wis makaping-kaping diteluk lan didunungi déning bangsa sing béda-béda, kaya ta wong Ebla, Akkadia, Sumeria, Babylonia, Hittite, Arménia, Hurri-Mitanni, Suryani, Medes, Pèrsi, Makédonia Kuna (sangisoré kakuwasané Alèksander Agung), Seleucid, Aram, Néo-Asyur Osrhoen, Rum, Sassanid, Byzantin, lan Arab
Ing pamilihan lokal taun 2009, Ahmet Eşref Fakibaba, sawijining calon sing indhepèndhen kasil kapilih dadi walikutha
Olah-olahan sing ana ing Urfa iku wujud saka amalgamasi saka manéka warna bangsa sing uwis tau ndunungi wewengkon iki
Olah-olahan sing ana, uga duwé jeneng ing manéka basa kaya ta basa Kurdhi, Arab, Aram, lan basa Turki, lan akèh-akèhé olah-olahané iku pedhes
Salah sawijining olah-olaha sing jenengé Raw Kibbé (Çiğ Köfte), miturut carita, digawé dhéwé déning Nabi Ibrahim